open-index/open-wikipedia-markdown huggingface dataset:
অ্যানালগ বর্তনী

থাম্ব|অ্যানালগ ডিজিটাল সার্কিট সকল প্রকল্প

**অ্যানালগ বর্তনী** বা ইংরেজি পরিভাষাতে **অ্যানালগ সার্কিট** () বলতে এমন ধরনের বর্তনীকে বোঝায় যেখানে কারেন্ট অথবা ভোল্টেজ সময়ের সাথে সাথে নিরবিছিন্ন ভাবে পরিবর্তিত হতে থাকে। অ্যানালগ বর্তনী মুলত দুই ভাবে তৈরি করা হয়ঃ ১। শ্রেনী বর্তনী ২। সমান্তরাল বর্তনী। শ্রেণী বর্তনীতে একই সময়ে বিদ্যুৎ প্রবাহ শ্রেণিবদ্ধভাবে সংযুক্ত উপাদানসমূহের ভিতর দিয়ে প্রবাহিত হয়। এক্ষেত্রে উপাদানসমূহের বিভবের পরিবর্তন ঘটে। অপরপক্ষে সমান্তরাল বর্তনীতে উপাদানসমূহের বিভব একই থাকে কিন্তু বিদ্যুৎ প্রবাহ রেজিস্টেন্স অনুযায়ী বিভক্ত হয়ে পড়ে।

## আরও দেখুন

* তড়িৎ প্রকৌশল
* ইন্টেল
* সান মাইক্রোসিস্টেম্‌স
* ইন্টেল মাইক্রোপ্রসেসরসমূহের তালিকা

বিষয়শ্রেণী:ইলেকট্রনিক্স
ঢাকা দক্ষিণ সিটি কর্পোরেশনের মেয়র

**ঢাকা দক্ষিণ সিটি কর্পোরেশনে মেয়র** বা **ঢাকা দক্ষিণে মেয়র** হলেন বাংলাদেশের রাজধানী ঢাকার দক্ষিণ সিটি কর্পোরেশনের দায়িত্বপ্রাপ্ত মেয়র। ঢাকা মহানগরের দক্ষিণ অংশ পরিচালনার জন্য প্রতিষ্ঠিত দক্ষিণ সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র, সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। ঢাকা দক্ষিণের মেয়র পদটি সাধারণত মন্ত্রী পদমর্যাদার। মেয়র অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন।

২০১১ সালের ২৯ নভেম্বরের পূর্বে ঢাকা একটি সিটি কর্পোরেশনের অধীনে ছিলো যা পরে ভাগ করে ঢাকা দক্ষিণ ও ঢাকা উত্তর সিটি কর্পোরেশন নামে বিভক্ত করা হয়। অবিভক্ত থাকাবস্থায় একজন মেয়রই দায়িত্ব পালন করতেন। বিভক্ত হওয়ার পর দুই অংশে দুইজন মেয়র দায়িত্ব পালন করেন। বিভক্ত হওয়ার পর উত্তরে প্রথম মেয়র নির্বাচন অনুষ্ঠিত হয় ২০১৫ সালের ২৮ এপ্রিল যাতে আওয়ামী লীগের প্রার্থী সাঈদ খোকন দক্ষিণের প্রথম মেয়র নির্বাচিত হয়েছিলেন। সর্বশেষ ২০২০ সালের নির্বাচনে শেখ ফজলে নূর তাপস মেয়র নির্বাচিত হন।

## মেয়রের তালিকা

## তথ্যসূত্র

বিষয়শ্রেণী:ঢাকা দক্ষিণ সিটি কর্পোরেশনের মেয়র
বিষয়শ্রেণী:বাংলাদেশের মেয়র
বিষয়শ্রেণী:ঢাকার সরকার
বিষয়শ্রেণী:ঢাকার মেয়র
পিংটাং সেতু

**পিংটাং সেতু** চীনের গুইঝু প্রদেশের পিংটাং অঞ্চলে অবস্থিত একটি সেতু। এটি হল বিশ্বের দ্বিতীয় উচ্চতম সেতু যার উচ্চতা ৩৩২ মিটার (১০৮৯ ফুট)। এটিকে যানচলাচলের জন্য ৩০শে ডিসেম্বর ২০১৯ সালে এ খুলে দেওয়া হয়।

## গঠন
এটি হল বহু স্প্যানযুক্ত ক্যাবল স্টেইড ব্রিজ য়ার দৈর্ঘ্য ২১০০ মিটার (৭০০০ ফুট)। এর উচ্চতম পাইলটি ফ্রান্সের মিলাউ ভায়াডাক্ট এর চেয়ে ১৫ মিটার (৪৯ ফুট) ছোত, যার গঠন পিংটাং ব্রিজের অনুরূপ।
## তথ্যসূত্র

বিষয়শ্রেণী:২০১৯-এ সম্পন্ন সেতু
বিষয়শ্রেণী:কুয়েইচৌয়ের সেতু
বিষয়শ্রেণী:চীনের সড়ক সেতু
বিষয়শ্রেণী:চীনের তার আলম্বিত সেতু
শৈল্য অহঙ্গামা

**ফ্রাঙ্কলিন শৈল্য অহঙ্গামা** (; জন্ম: ১৪ সেপ্টেম্বর, ১৯৫৯) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, কোচ ও ধারাভাষ্যকার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৫ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **শৈল্য অহঙ্গামা**।

## খেলোয়াড়ী জীবন
১৯৮৫-৮৬ মৌসুম থেকে ১৯৯৫-৯৬ মৌসুম পর্যন্ত শৈল্য অহঙ্গামা’র প্রথম-শ্রেণীর খেলোয়াড়ী জীবন চলমান ছিল। ১৯৮৫-৮৬ মৌসুমে শ্রীলঙ্কান কোল্টসের পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার।

সমগ্র খেলোয়াড়ী জীবনে তিনটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন শৈল্য অহঙ্গামা। ৩০ আগস্ট, ১৯৮৫ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৪ সেপ্টেম্বর, ১৯৮৫ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। এরপর, ২৫ অক্টোবর, ১৯৮৫ তারিখে লাহোরে স্বাগতিক পাকিস্তানের বিপক্ষে নিজস্ব একমাত্র ওডিআইয়ে অংশ নেন।

শ্রীলঙ্কার টেস্ট দলে হঠাৎ আলোর ঝলকানির ন্যায় শৈল্য অহঙ্গামা’র অন্তর্ভূক্তি ঘটেছিল। প্রথম-শ্রেণীর ক্রিকেটে অভিষেক ঘটার দুই সপ্তাহ পরই ভারতের বিপক্ষে টেস্ট খেলার জন্যে তাকে দলে নেয়া হয়। নিজস্ব চতুর্থ বলেই মোহাম্মদ আজহারউদ্দীনকে আউট করে প্রথম উইকেটের সন্ধান পান। খেলায় তিনি ১০৯ রান খরচায় ৫ উইকেট লাভ করেছিলেন। ক্যান্ডিতে তৃতীয় টেস্টে ব্যক্তিগত সেরা বোলিং পরিসংখ্যান ৫/৫২ গড়েন। তিন টেস্টের ঐ সিরিজে ১৯.৩৩ গড়ে ১৮ উইকেট দখল করেন।

## অবসর
খেলোয়াড়ী জীবনে আঘাত তার নিত্যসঙ্গী ছিল। ক্রমাগত আঘাতের কারণে আন্তর্জাতিক ক্রিকেট থেকে অবসর গ্রহণ করতে বাধ্য হন। টেস্ট ক্রিকেটে শ্রীলঙ্কার সীমিত আকারের অংশগ্রহণ ও ক্রমবর্ধমান আঘাতের কারণে আর খেলতে পারেননি। ১৯৮৮ ও ১৯৯১ সালে ইংল্যান্ড গমন করলেও আর কোন টেস্টে তাকে অংশগ্রহণের সুযোগ দেয়া হয়নি।

খেলোয়াড়ী জীবন থেকে অবসর গ্রহণের পর সম্প্রচার জগতে প্রবেশ করেন ও টেলিভিশন ধারাভাষ্যকারের ভূমিকায় অবতীর্ণ হন। এরপর মেলবোর্ন স্পোর্টস স্টেডিয়ামে ক্রিকেট কোচ হিসেবে নিযুক্তি লাভ করেন।

ব্যক্তিগত জীবনে বিবাহিত তিনি। সোনিয়া নাম্নী এক রমণীর পাণিগ্রহণ করেন। এ দম্পতির দুই কন্যা - সেরেতা ও সেলেনা রয়েছে।

## পরিসংখ্যান

## তথ্যসূত্র

## আরও দেখুন
* জয়ন্ত অমরসিংহে
* ললিত কালুপেরুমা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
*ক্রিকবাজে শৈল্য অহঙ্গামা

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কান ক্রিকেট ধারাভাষ্যকার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:অস্ট্রেলীয় ক্রিকেট কোচ
বিষয়শ্রেণী:অস্ট্রেলিয়ায় শ্রীলঙ্কান অভিবাসী
বিষয়শ্রেণী:কলম্বো থেকে আগত ক্রিকেটার
সদাশিব পাতিল

**সদাশিব রাওজী পাতিল** (; ; জন্ম: ১০ অক্টোবর, ১৯৩৩ - মৃত্যু: ১৫ সেপ্টেম্বর, ২০২০) তৎকালীন ব্রিটিশ ভারতের মহারাষ্ট্রের কোলাপুর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মহারাষ্ট্র দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন তিনি। ডানহাতি ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **সদাশিব পাতিল**।

## খেলোয়াড়ী জীবন
১৯৫২-৫৩ মৌসুম থেকে ১৯৬৩-৬৪ মৌসুম পর্যন্ত সদাশিব পাতিলের প্রথম-শ্রেণীর খেলোয়াড়ী জীবন চলমান ছিল। মহারাষ্ট্রের পক্ষে ৩৬টি প্রথম-শ্রেণীর ক্রিকেট খেলায় অংশ নিয়েছেন। ১৯৫২ থেকে ১৯৬৪ সময়কালে প্রথম-শ্রেণীর ক্রিকেটে অংশগ্রহণ করেছিলেন সদাশিব পাতিল। ২৬.৮৪ গড়ে ৮৫৯ রান ও ৩০.৬০ গড়ে ৮৩ উইকেট পেয়েছিলেন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সদাশিব পাতিল। ২ ডিসেম্বর, ১৯৫৫ তারিখে মুম্বইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

দল নির্বাচকমণ্ডলীর সভাপতি থাকাকালে লালা অমরনাথ অনেক উদীয়মান তরুণ ক্রিকেটারদের জাতীয় দলে অন্তর্ভুক্ত করেন। কিন্তু, সদাশিব পাতিলের টেস্টে অংশগ্রহণ বেশ সীমিত পর্যায়ের ছিল। তবে, বোম্বেতে নিউজিল্যান্ডের বিপক্ষে খেলায় তিনি মন্দ খেলেননি। ১৪ রানে অপরাজিত ছিলেন। উভয় ইনিংসে জন রিডের উইকেট পান। খেলায় ২৩ ওভার বোলিং করে ৫১ রান খরচায় ২ উইকেট লাভ করেন। ঐ খেলায় তার দল জয় পেয়েছিল। তাসত্ত্বেও তাকে আর কোন টেস্টে অংশগ্রহণের সুযোগ দেয়া হয়নি। নিচেরসারিতে কার্যকরী ব্যাটসম্যান ছিলেন।

১৫ সেপ্টেম্বর, ২০২০ তারিখে মহারাষ্ট্রের কোলাপুর এলাকায় ৮৬ বছর বয়সে সদাশিব পাতিলের দেহাবসান ঘটে।

## তথ্যসূত্র

## আরও দেখুন
* সন্দ্বীপ পাতিল
* খোরশেদ মেহেরমজী
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৩৩-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মহারাষ্ট্রের ক্রিকেটার
বিষয়শ্রেণী:মহারাষ্ট্র থেকে আগত ক্রিকেটার
আবুল খায়ের চৌধুরী

**আবুল খায়ের চৌধুরী** যিনি **রিজু মিঞা** নামে পরিচিত; একজন রাজনীতিবিদ ও মাদারীপুর-১ আসনের সংসদ সদস্য ছিলেন।

## জন্ম
আবুল খায়ের চৌধুরী মাদারীপুর জেলার শিবচর উপজেলায় জন্মগ্রহণ করেন।

## রাজনৈতিক জীবন
আবুল খায়ের চৌধুরী মাদারীপুর জেলা বিএনপির সদস্য ছিলেন। তিনি ১৯৮৬ ও ১৯৮৮ সালের জাতীয় সংসদে জাতীয় পার্টি থেকে এবং ফেব্রুয়ারি ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচিত সংসদ সদস্য। ১৯৮৬-১৯৮৮ মেয়াদে যুব ও ক্রীড়া প্রতিমন্ত্রী হিসেবে দায়িত্ব পালন করেন তিনি।

১৯৯১ সালের জাতীয় সংসদে জাতীয় পার্টি থেকে ও জুন ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচনে তিনি অংশগ্রহণ করে পরাজিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের যুব ও ক্রীড়া প্রতিমন্ত্রী
বাঁশকান্দি ইউনিয়ন

**বাঁশকান্দি ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৫টি গ্রাম নিয়ে গঠিত। বাঁশকান্দি ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

## ভৌগোলিক উপাত্ত
বাঁশকান্দি ইউনিয়নের মোট আয়তন ৪,৭৮৭ একর বা ১৯.৩৮ বর্গ কিলোমিটার।। গ্রামের সংখ্যা ২৫টি। ঘরবাড়ির সংখ্যা ৪,২৪৯টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বাঁশকান্দি ইউনিয়নের ৪,২৪৯টি পরিবারে মোট জনসংখ্যা ১৯,৪৩৬ জন এবং প্রতি বর্গ কিলোমিটারে ১০০৩ জন লোক বাস করে। এদের মধ্যে ৯,৪৩৭ জন পুরুষ ও ৯,৯৯৯ জন মহিলা এবং লিঙ্গ অনুপাত ৯৪। মুসলিম ধর্মালম্বী ১৯,৩২০ জন ও হিন্দু ধর্মালম্বী ১১৬ জন।

## শিক্ষা
২০১১ সালের হিসেব অনুযায়ী বাঁশকান্দি ইউনিয়নের সাক্ষরতার হার ৪৬.৩% (পুরুষ ৪৮.৬%, মহিলা ৪৪.২%)।

## তথ্যসূত্র

বিষয়শ্রেণী:শিবচর উপজেলার ইউনিয়ন
ইউরিক অ্যাসিড

**ইউরিক অ্যাসিড** হলো কার্বন, হাইড্রোজেন নাইট্রোজেনের  হেয়ারোসাইক্লিক যৌগ যার রাসায়নিক সংকেত C5H4N4O3। এটি আয়ন ও লবণ তৈরি করে যা ইউরেট ও অ্যাসিড ইউরেট নামে পরিচিত, যেমন-অ্যামোনিয়াম অ্যাসিড ইউরেট। ইউরিক অ্যাসিড হলো পিউরিন নিওক্লিওটাইডের বিপাকীয় ভাঙ্গনের ফলে তৈরি দ্রব্য এবং এটি মূত্রের এক্টি সাধারণ উপাদান।ইউরিক অ্যাসিডের উচ্চ রক্তপ্রবাহ গেঁটেবাঁতের দিকে ধাবিত করে এছাড়া এটি ডায়াবেটিস ও অ্যামোনিয়াম অ্যাসিড ইউরেট কিডনি পাথর তৈরির মত শারীরিক অবস্থার সাথে সম্পর্কযুক্ত।
## রসায়ন
সুয়েডীয় রসায়নবিদ কার্ল ভিলহেল্ম শেলে ১৭৭৬ সালে কিডনির পাথর থেকে প্রথম '''ইউরিক অ্যাসিড পৃথক করেন। ১৮৮২ সালে ইভান হরবাচেভস্কি ইউরিয়াকে গ্লাইসিনের সাথে গলিয়ে প্রথম ইউরিক অ্যাসিড সংশ্লেষণ করেন।

ইউরিক অ্যাসিড ল্যাকটাম-ল্যাকটিম টটোমারিতা প্রদর্শন করে।(মাঝে মাঝে অবশ্য কিটো-এনোল টটোমারিতা হিসেবে বর্ণনা করা হয়)
ইউরিক অ্যাসিড হল একটি ডিপ্রোটিক অ্যাসিড যার অম্লত্ব ধ্রুবক pKa1 = ৫.৪ এবং pKa2 = ১০.৩।

## তথ্যসূত্র


বিষয়শ্রেণী:জৈব অ্যাসিড
বিষয়শ্রেণী:নাইট্রোজেন চক্র
বিষয়শ্রেণী:ট্রাইকিটোন
ডিমাসা জনগোষ্ঠী

**ডিমাসা জনগোষ্ঠী** () হচ্ছে আসাম-এর অন্যতম প্রাচীন জনগোষ্ঠী। তাঁরা ডিমা হাছাও জেলায় বাস করে। ডিমা হাছাও ছাড়াও কাছাড় জেলা, কার্বি আংলঙের সমতল অঞ্চল, নগাঁও, নাগাল্যান্ডের ডিমাপুর এবং ধনশিরি অঞ্চলে বাস করে। অতীতে ডিমাসারা ডিমাপুরে রাজধানী করে বাস করত। *ডিমাসা* শব্দের অর্থ হল: *ডি* =জল, *মা*=বৃহৎ, *ছা*= সন্তান, অর্থাৎ বড়নদীর সন্তান।
ডিমাসারা গ্রাম তৈরি করে বাস করে। কৃষিজীবী হওয়ার জন্য সাধারণত তাঁরা নদী বা তার পাড়ের নরম মাটিতে বাস করে। গ্রামের মুখ্য ব্যক্তিকে *খুনং* বলা হয়। তাঁকে সকল সময়ে সাহায্য করতে "দিলেক" বলে অন্য একজন লোকও থাকে।

## আরও দেখুন
* বুসু ডিমা
* ডিমাসা ভাষা

## তথ্যসূত্র

## বহিঃসংযোগ

বিষয়শ্রেণী:আসামের উপজাতি
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:উত্তর-পূর্ব ভারতের জাতিগোষ্ঠী
বিষয়শ্রেণী:হিন্দু জাতিগোষ্ঠী
বিষয়শ্রেণী:আসামের সামাজিক গোষ্ঠী
ইয়াভুজ সুলতান সেলিম সেতু

**ইয়াভুজ সুলতান সেলিম সেতু** হল ট্রেন ও মোটরযান পরিবহনকারী সমন্বিত ঝুলন্ত ও তার সংযুক্ত সেতু সেতু যা বসফরাস প্রণালীর উপর দিয়ে যায়।এটি তুরস্কের ইস্তানবুল এ অবস্থিত।এ সেতুটিকে প্রাথমিকভাবে তৃতীয় বসফরাস সেতু নামকরণ করা হয় (বসফরাস সেতু হল ১ম সেতু আর ফাতিহ সুলতান মেহেমেত সেতু হল ২য় সেতু)।এ সেতুটি কৃষ্ণ সাগর এর কাছাকাছি বসফরাস প্রণালীর প্রবেশপথে অবস্থিত,যার একপাশে আছে Sarıyer এর Garipçe যা ইয়োরোপের দিক থেকে আর অন্যপাশে আছে এশিয়ার দিক থেকে আছে Beykoz এর Poyrazköy।

[350px|থাম্ব|[বসফরাস প্রাণলী দিয়ে যাওয়া তিনটি সেতু।]]
এটি হল বিশ্বের তৃতীয় উচ্চতম সেতু যার উচ্চতা ৩২২ মিটার (১০৫৬ ফুট)। এটি ফ্রান্সের মিলাউ ভায়াডাক্ট ও চীনের পিংটাং সেতুর পরে এর স্থান। এছাড়া এটি পৃথিবীর প্রশস্ততম সেতুগুলোর মধ্যে অন্যতম, যার প্রশস্ততা ৫৮.৪মিটার (১৯২ ফুট)।
## চিত্রশালা

File:Yavuz Sultan Selim Bridge IMG 3065.jpg|Yavuz Sultan Selim Bridge, view from Poyrazköy road
File:Yavuz Sultan Selim Bridge MG 3032.jpg|Yavuz Sultan Selim Bridge, Poyrazköy leg
File:Yavuz_Sultan_Selim_Bridge_IMG_3028.jpg
File:Yavuz-Sultan-Selim-Brücke.jpg
File:Yavuz Sultan Selim Bridge IMG 3080.jpg|Yavuz Sultan Selim Bridge, view from Poyrazköy
File:Yavuz Sultan Selim Bridge IMG 3074.jpg|Yavuz Sultan Selim Bridge, view from Poyrazköy

## তথ্যসূত্র

বিষয়শ্রেণী:ইস্তাম্বুলের সেতু
বিষয়শ্রেণী:২০১৬-এ সম্পন্ন সেতু
বন্দরখোলা ইউনিয়ন

**বন্দরখোলা ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৩২টি গ্রাম নিয়ে গঠিত। বন্দরখোলা ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

## ভৌগোলিক উপাত্ত
বন্দরখোলা ইউনিয়নের মোট আয়তন ৩,৪৫৮ একর বা ১৪ বর্গ কিলোমিটার।। গ্রামের সংখ্যা ৩২টি। ঘরবাড়ির সংখ্যা ২,০৯৪টি।

এ ইউনিয়নে হাট-বাজার রয়েছে ১টি। মসজিদের সংখ্যা ৭৫টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বন্দরখোলা ইউনিয়নের ২,০৯৪টি পরিবারে মোট জনসংখ্যা ৯,১২৯ জন এবং প্রতি বর্গ কিলোমিটারে ৬৫২ জন লোক বাস করে। এদের মধ্যে ৪,৪৯৬ জন পুরুষ ও ৪,৬৩৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ৯,০৯৩ জন ও হিন্দু ধর্মালম্বী ৩৬ জন।

## শিক্ষা
২০১১ সালের হিসেব অনুযায়ী বন্দরখোলা ইউনিয়নের সাক্ষরতার হার ৩৭.২% (পুরুষ ৩৯%, মহিলা ৩৫.৫%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৮টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:শিবচর উপজেলার ইউনিয়ন
বনিয়া

## বনিয়া (জাতি)
বনিয়া একটি ভারতীয় জাতি৷ বনিয়ারা সাধারণত ব্যবসায় বাণিজ্যর সঙ্গে জড়িত৷
বনিয়ারা সাধারণত ব্যাঙ্ক, টাকা-পয়সা ঋণ দেয়া, শস্য বা মশলা বিক্রেতা,
এবং আধুনিক যুগে বিভিন্ন বাণিজ্যিক উদ্যোগের সঙ্গে জড়িত৷  
## নামকরণ

বনিয়া শব্দের উৎপত্তি সংস্কৃত শব্দ বাণিজ্য থেকে হওয়া বলে ধারণা করা হয় ৷
পশ্চিম ভারতবর্ষে এই জাতিটি বানি অথবা বানিয়া বলে পরিচিত ৷

## চিত্রশালা
### প্রসিদ্ধ বনিয়া ব্যক্তি

চিত্র:Gandhi smiling R.jpg|মহাত্মা গান্ধী একজন গুজরাটী বনিয়া ব্যক্তি।

|অরবিন্দ কেজরিওয়াল একজন জৈন বনিয়া।


## তথ্যসূত্র

বিষয়শ্রেণী:জাতি
বিষয়শ্রেণী:ভারতের সামাজিক সম্প্রদায়সমূহ
বিষয়শ্রেণী:ভারতের সামাজিক গোষ্ঠী
ওখা জেলা

**ওখা জেলা** ভারত-এর নাগাল্যান্ড রাজ্যের একটি জেলা৷

## ভৌগোলিক অবস্থান
ওখা জেলার মোট আয়তন ১৬২৮ বর্গ কিমি৷ এই জেলার সদর শহর ওখা৷

## ইতিহাস
ব্রিটিশ শাসনের সময়ে ওখা জেলা ১৮৭৮ অব্দি নাগা হিলদ জেলা (Naga Hills District)-র সদর শহর ছিল৷ পরবর্ত্তী কালে এই সদর শহর কোহিমায় স্থানান্তর করা হয় এবং ওখাকে পৃথক মহকুমা হিসাবে স্বীকৃতি দেয়া হয়৷ ১৮৮৯ সালে এই মহকুমাকে মোককচাং মহকুমার সঙ্গে যোগ দেয়া হয়৷ ১৯৫৭ সালে ওখা মোককচাং জেলার একটি মহকুমা হয়৷ বর্তমান ওখা জেলার গঠন হয় ১৯৭৩ সালে।

## অর্থনীতি
Backward Regions Grant Fund|Backward Regions Grant Fund Programme (BRGF) প্রকল্পের অধীনে থাকা নাগাল্যান্ডের তিনটি জেলার একটি হচ্ছে ওখা।

## জনসংখ্যা
২০১১ সালের জনগণনা অনুসারে ওখা জেলার মোট জনসংখ্যা ১৬৬,২৩৯ জন৷ জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯৫৷ এই জেলার প্রতি ১০০০ পুরুষের মধ্যে মহিলার সংখ্যা ৯৬৮ জন৷ ওখা জেলার সাক্ষরতার হার ৮৭.৭%।

## তথ্যসূত্র

## বহিঃসংযোগ
* 


বিষয়শ্রেণী:নাগাল্যান্ডের জেলা
লংলেং জেলা

**লংলেং জেলা** নাগাল্যান্ডের এগারটি জেলার মধ্যে অন্যতম জেলা৷ এই জেলাটির সংখ্যাগরিষ্ঠ লোকরা হচ্ছে ফোম জনজাতির (Phom tribe)৷ আগে লংলেং জেলা নাগাল্যান্ডের টুয়েনসাং জেলা প্রশাসনের অধীনে ছিল যদিও ২০০৪ সালের জানুয়ারি মাসে এই জেলাকে পৃথক জেলার মর্যদা প্রদান করা হয়৷

## ভৌগোলিক অবস্থান
লংলেং নাগাল্যান্ডের দশম জেলা৷ এই জেলার উত্তরে মন জেলা, দক্ষিণে টুয়েনসাং জেলা এবং পশ্চিমে মককচুং জেলা অবস্থিত৷ এই জেলার সদর শহর লংলেং যা সমুদ্রপৃষ্ঠ থেকে ১০৬৬ মিটার উচ্চতাত অবস্থিত৷ এই জেলার প্রধান টাউনসমূহ হচ্ছে তামলু (Tamlu) এবং লংলেং এবং মূল নদী দিখো (Dikhu)।

## জনসংখ্যা
২০১১ জনর জনসংখ্যা অনুসারে লংলেং জেলার মোট জনসংখ্যা ৫০,৫৯৩ জন৷  ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৬৩২৷  লংলেঙের প্রতি ১০০০ জন পুরুষের বিপরীতে মহিলার সংখ্যা ৯০৩ জন৷ এই জেলার সাক্ষরতার হার ৭৩.১%।

লংলেং জেলার সংখ্যাগরিষ্ঠ লোকের ব্যবহার করা ভাষাটি হল ফোম (Phom)৷

## তথ্যসূত্র

## বহিঃসংযোগ

বিষয়শ্রেণী:নাগাল্যান্ডের জেলা
বিষয়শ্রেণী:লংলেং জেলা
জুনহেবটো জেলা

**জুন্হেবোটো** (Zunheboto, উচ্চারণ:/ˌzʌnˈhiːbəʊtəʊ/) ভারত-এর নাগাল্যান্ড রাজ্যের একটি জেলা৷

## ভৌগোলিক অবস্থান
এই জেলার উত্তরে নাগাল্যান্ডের মোককচাং জেলা, পশ্চিমে কোহিমা জেলা এবং ওখা জেলা, দক্ষিণে ফেক জেলা এবং পূর্বে টুয়েনসাং এবং কিফিরে জেলা৷ এই জেলার সদর শহর জুন্হেবোটো৷

জেলাটির বেশিরভাগ অঞ্চলই পাহারীয়া এবং চিরসবুজ বনাঞ্চলে ভরা৷ এই জেলায় চাটৈ রেঞ্জ অবস্থিত যা পক্ষী নিরীক্ষক এবং জীববিজ্ঞানীদের গবেষণার প্রধান স্থল৷ এই অংশটি Satakha মহকুমার দশটি গ্রাম নিয়ে গঠিত। চাটৈ রেঞ্জকে ভারতের *Important Bird Area* এবং *Endemic Bird Area* হিসাবে স্বীকৃতি দেয়া হয়েছে৷ বহু আপুরুগীয়া পাখি যেমন *Blyth'sTragopan*, *Kalij Pheasent* এবং *Peacock Pheasent* ইত্যাদি অঞ্চলটিতে দেখতে পাওয়া যায়৷

## জনসংখ্যা
২০১১ সালের জনগণনা অনুসারে এই জেলার মোট জনসংখ্যা ১৪০,৭৫৭ জন। জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯৮৷ এই জেলার প্রতি ১০০০ জন পুরুষের বিপরীতে মহিলার সংখ্যা ৯৮১ জন৷ জেলাটির সাক্ষরতার হার ৮৬.২৬%।

জুন্হেবোটোর সংখ্যাগরিষ্ঠ লোক সুমি নাগা (Sumi Nagas) জনজাতির৷ এই জেলায় খ্রিস্টান মিশনারিদের আগমনের সময় অব্দি মুণ্ড শিকার (Head hunting) প্রচলিত ছিল৷ এই জেলার অধিকাংশ লোকের মূল জীবিকা কৃষি৷

## শিক্ষা
এই জেলার আকুলুটো (Akuluto) মহকুমার লুমামি (Lumami) গ্রামে নাগাল্যান্ড বিশ্ববিদ্যালয় অবস্থিত৷

## তথ্যসূত্র

## বহিঃসংযোগ
* 

বিষয়শ্রেণী:নাগাল্যান্ডের জেলা
বিষয়শ্রেণী:জুনহেবটো জেলা
ঠেঙ্গাল কাছাড়ি জনগোষ্ঠী

**ঠেঙ্গাল কাছাড়ি** () লোকরা অসমীয়া জাতির অন্যতম অঙ্গ৷ মঙ্গোলীয় উপজাতি থেকে উদ্ভব হওয়া এই সম্প্রদায়টির সাংস্কৃতিক জীবন অসমীয়া জাতীয় সাংস্কৃতিক জীবনের সঙ্গে ওতপ্রোত ভাবে জড়িয়ে আছে৷ উত্তর-পূর্ব ভারতে মঙ্গোলীয়রা কোন সময়ে প্রবেশ করেছিলেন সঠিকভাবে বলা কঠিন৷ আনুমানিক খৃ:পূ: ১০০০ বছরের পূর্বে তাঁরা এই অঞ্চলে প্রবেশ করেছিলেন৷ 

রেভারেণ্ড সিডনী এণ্ডল বোড়োগোষ্ঠীর লোককে দুটি ভাগে ভাগ করেছেন, সেইদুটি  হচ্ছে:-
# উত্তর গোষ্ঠী এবং
# দক্ষিণ গোষ্ঠী৷

# উত্তর গোষ্ঠী - বোড়ো, রাভা, মেচ, ধিমাল, কোঁচ, ছলনিমীয়া, মহলীয়া, ফুলগরীয়া, শরণীয়া
# দক্ষিণ গোষ্ঠী - ডিমাসা, হোজাই, লালুং, গারো, হাজং, পার্বত্য তিপ্ রা ইত্যাদি ৷

ড° ভুবনমোহন দাস এই বিভাব্যক্তিকে আসামে প্রব্রজন অনুসারে দুটি ভাগে ভাগ করেছেন -
# পশ্চিম গোষ্ঠী এবং
# পূ্ব গোষ্ঠী৷
এই পূর্ব গোষ্ঠীতেই ঠেঙ্গাল কাছাড়িকে ড° দাস অন্তর্ভুক্ত করেছেন৷

center

center

### 'ঠেঙ্গালদের উত্পত্তি
ইতিহাসবিদ এবং পণ্ডিতদের মতে ব্রহ্মপুত্র উপত্যকায় পর্বতের দাঁতি-কাষরীয়া স্থানে প্রথমে বাস করা মঙ্গোলীয় বা কিরাতরাই একসময় কাছাড়ি নাম পায় এবং 'কাছাড়ি' নামকরণ আসামের হিন্দু ওচর-চুবুরীয়াদের সৃষ্টি৷

হেমকোষ অভিধান ' ঠেঙ্গাল 'দের বিষয়ে আসামের একজাতি আদিবাসী কাছাড়ি বলে উল্লেখ করেছে ৷

কিম্বদন্তিমতে, রাজা কাছাড়ি সাহসী এবং যুদ্ধ বিদ্যায় পাকৈতদের যুদ্ধের জন্য সৈনিক হিসাবে রেখেছিলেন এবং যুদ্ধের জন্য তাঁদের ঠেঙা (Pantloon) পিন্ধে দিয়েছিল৷ সেই ঠেঙা পিন্ধার জন্যই তাঁদের ঠেঙাল বলে ডাকা হয়েছিল৷ সময়ের সাথে সাথে সেই ঠেঙা পিন্ধা কাছাড়িরাই ঠেঙাল সম্প্রদায়ে পরিণত হয়৷

বর্তমান ঠেঙাল কাছাড়িরা যোরহাট, গোলাঘাট, শিবসাগর, ডিব্রুগড়, লক্ষীমপুর, দরং, শোণিতপুর, কার্বি আংলং ইত্যাদি জেলায় এবং ডিমাপুরে সমাকীর্ণ হয়ে আছে৷

## তথ্যসূত্র

## বহিঃসংযোগ

বিষয়শ্রেণী:আসামের উপজাতি
বিষয়শ্রেণী:কাছাড়ি জনগোষ্ঠী
বিষয়শ্রেণী:আসামের সামাজিক গোষ্ঠী
বিষয়শ্রেণী:উত্তর-পূর্ব ভারতের জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী
রাখাল পূজা

**রাখাল পূজা** আসামের গোয়ালপাড়া অঞ্চলে প্রচলিত এক অনুষ্ঠান। উজনি আসাম-এর গরখীয়া সবাহ এবং নিম্ন আসাম-এর গোপাল সেবা একই কামনায় অনুষ্ঠিত হওয়া অনুষ্ঠান। গরুর রোগ হলে গোয়ালপাড়া অঞ্চলে পথারে বা গোহালিতে মাস-প্রসাদ এবং বিশেষ কলার নৈবেদ্য রাখাল বা গোরক্ষকদের দেয়া হয়। গোরক্ষক আশীর্বাদ দিয়ে সেই প্রসাদ গ্রহণ করলে গরুর অসুখ ভাল হয় বলে বিশ্বাস করা হয়। নিম্ন আসামে হলে গোহালিতে আরৈ চাউল, কলা, গাখীর এবং চেনি-এর  গোপাল ভোগ গোরক্ষক শুরু করে। গোরক্ষকই আশীর্বাদ দেয়। উজনি আসামে গরু, মোষ, ছাগল হারালে বা অসুখ-বিসুখ হলে গোরক্ষক ছেলেকে চাতালে কলা এবং মাস-প্রসাদের নৈবেদ্য দেয়, জলপান করায় এবং কোনো কোনো ব্যক্তি ভোজও খাওয়ায়। গোরক্ষক নাম গেয়ে আশীর্বাদ দিয়ে গ্রহণ করে।

## পূজার উদ্দেশ্য
গ্রামবাসীরা রাখাল বালককে ভগবান শ্রীকৃষ্ণের রূপে কল্পনা করে এই অনুষ্ঠান উদযাপন করে। রাখাল ছেলেকে খুশি করাই হল শ্রীকৃষ্ণকে খুশি করা। এই পূজার অনেক কারণ আছে, যেমন-

*নিঃসন্তান দম্পতিরা ছেলেদের কামনায় রাখাল সেবার আয়োজন করে,
*কেউ কেউ গো-জাতির সমৃদ্ধির জন্য গো-পালন রাখালদের পরিষেবা দেয়,
*অনেকে অসুস্থ হলে বা বয়স অনুযায়ী বড় হতে না পারলে বা গবাদি পশু হারানোর পর তাদের মঙ্গল কামনা করার জন্য রাখালদের পূজার আয়োজন করে,
*একজন বিখ্যাত জ্যোতিষীর মন্তব্যের উপর ভিত্তি করে, ডক্টর ভৃগুমোহন গোস্বামী লিখেছেন যে লোকেরা শনির ক্রোধ এড়াতে গড়খিয়া-সেবা করে।

## তথ্যসূত্র

বিষয়শ্রেণী:আসামের উৎসব
ফিলিস্তিনের জাতীয় পতাকা

**ফিলিস্তিনের জাতীয় পতাকা** () একটি হল অনুভূমিকভাবে তিনটি সমান অংশে (কালো, সাদা ও সবুজ) বিভক্ত পতাকা যার বামে (পতাকা দন্ডের দিকে) একটি লাল ত্রিভুজ বিদ্যমান। প্যান আরব রংগুলো নিয়ে গঠিত এই পতাকাটি ফিলিস্তিন রাষ্ট্র ও ফিলিস্তিনী জনগণের প্রতিনিধিত্ব করতে ব্যবহৃত হয়। ১৯৬৪ সালের ২৮ মে পতাকাটি ফিলিস্তিন মুক্তি সংস্থা কর্তৃক গৃহীত হয়েছিল।

এ পতাকাটি আরব উপদ্বীপের বিলুপ্ত হাশেমী হেজাজ রাজতন্ত্রের পতাকা এবং আরব সমাজতান্ত্রিক বা'আস পার্টির পতাকার অনুরূপ (তবে এরা ২:৩ অনুপাতের পতাকা ব্যবহার করে; আর ফিলিস্তিন ১:২ অনুপাতের পতাকা ব্যবহার করে)। ইরাক ও জর্ডান যে স্বল্পস্থায়ী আরব ফেডারেশন গঠন করেছিল তার পতাকাও অনেকটা একই রকম (তবে এতে ব্যবহৃত লাল ত্রিভুজটি সমবাহু ত্রিভুজ ছিল)। এছাড়া, উত্তর সাহারা ও জর্ডানের জাতীয় পতাকার সাথেও ফিলিস্তিনী পতাকাটির বেশ মিল রয়েছে। এর কারণ হলো: এই সবগুলো পতাকার নকশাই উসমানীয় সাম্রাজ্যের বিরুদ্ধে আরব বিদ্রোহে ব্যবহৃত পতাকার নকশার অনুকরণে তৈরি করা হয়েছে।

## ঐতিহাসিক পতাকা

## ছবি

## আরও দেখুন
* ফিলিস্তিনী পতাকাসমূহের তালিকা
* ফিলিস্তিনের জাতীয় প্রতীক
* প্যান আরব রং
* আরব বিদ্রোহের পতাকা
* বিশ্বের সকল সার্বভৌম রাষ্ট্রের পতাকা

## তথ্যসূত্র

## বহিঃসংযোগ

* 
* *প্যালেস্টাইনিয়ান অ্যাকাডেমিক সোসাইটি ফর স্টাডি অব ইন্টারন্যাশনাল অ্যাফেয়ার্সে*র ওয়েবসাইটে ফিলিস্তিনের জাতীয় পতাকার অর্থ
*ফিলিস্তিনী পতাকা সরবরাহকারী একটি প্রতিষ্ঠানের ওয়েবসাইট

বিষয়শ্রেণী:ফিলিস্তিনের জাতীয় প্রতীক
বিষয়শ্রেণী:দেশ অনুযায়ী পতাকা
বিষয়শ্রেণী:আরব জাতীয়তাবাদী প্রতীক
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
বাঁশ-গোসাঁই উৎসব

**বাঁশ-গোসাঁই উৎসব** আসাম-এর একটি জনজাতীয় জনগোষ্ঠী শরণীয়া কাছাড়ি জনগোষ্ঠীর লোকদের এক কৃষিমূলক লোক-উৎসব।

আসামের বাক্সা, বরপেটা, নলবাড়ি, কামরূপ, বঙাইগাঁও, ওদালগুড়ি, দরং, শোণিতপুর, লখিমপুর, ধেমাজি, কামরূপ মহানগর, মরিগাঁও, কোকরাঝার ইত্যাদি জেলায় সমাকীর্ণ হয়ে থাকা শরণীয়া কাছাড়িরা এই উৎসব বার্ষিকভাবে অনুষ্ঠিত করে আসছে।

বাঁশ-গোসাঁই উৎসব বৈশাখ মাসে আয়োজন করা হয়। শরণীয়া কাছাড়িদের জীবনধারা কৃষিকর্ম এবং লোকশিল্পকলার সঙ্গে জড়িত। কাছাড়িমূলীয় এই জনগোষ্ঠীটি জনজাতীয় ধর্মীয় পরম্পরা ছেড়ে প্রথমে বৈদিক বামুণীয়া পরম্পরা এবং পনেরো-ষোল শতাব্দীতে শংকরী ধর্মীয় পরম্পরা গ্রহণ করে শরণীয়া পরিচিতি লাভ করার পরেও তাদের লোকজীবনের স্বকীয় সাংস্কৃতিক পরম্পরা অব্যাহত থাকে। মূলতঃ বড়ো, কোচ, রাভা, মদাহি ইত্যাদি জনগোষ্ঠীর জীবনধারার সঙ্গে সম্পর্কিত শরণীয়া কাছাড়িরা যে সাংস্কৃতিক পরম্পরা পালন করে তাতে কৃষি এবং ঘরোয়া শিল্পকর্মের সঙ্গে বাঁশও গুরুত্ব লাভ করে আসছে। সেজন্য শরণীয়া কাছাড়ি বিহুর বিভিন্ন পরম্পরা এবং পরি্বেশন পদ্ধতির সঙ্গে সম্পর্ক রক্ষা করে আসা ছাড়াও বাঁশকে মুখ্যস্থান দিয়ে ধর্মীয় পরম্পরাভিত্তিক বাঁশ-গোসাঁই উৎসব পালন করে আসছে।

## তথ্যসূত্র

বিষয়শ্রেণী:আসামের উৎসব
সিরাজুল ইসলাম ভূঁইয়া

**সিরাজুল ইসলাম ভূঁইয়া** (১৯৪৮ - ২০১৬) যিনি **বাচ্চু ভূঁইয়া** নামেও পরিচিত। বাংলাদেশের একজন মুক্তিযোদ্ধা, রাজনীতিবিদ, সমাজসেবক ও মাদারীপুর-২ আসনের সাবেক সাংসদ। তিনি ১৯৮৮ সালের জাতীয় সংসদে জাতীয় পার্টি থেকে নির্বাচিত সংসদ সদস্য।

## জন্ম ও প্রাথমিক জীবন
সিরাজুল ইসলাম ভূঁইয়া ১৯৪৮ খ্রিস্টাব্দে মাদারীপুর সদর উপজেলার সম্ভ্রান্ত এক মুসলিম পরিবারে জন্মগ্রহণ করেন। তার বাবার নাম আব্দুর রশীদ ভূঁইয়া, মায়ের নাম মোছাম্মৎ মজিদুন নেছা। 

সিরাজুল ইসলাম ভূঁইয়া পুরান শহর সরকারি প্রাথমিক বিদ্যালয় শিক্ষাজীবন শুরু করেন‌। এরপর ইউনাইটেড ইসলামিয়া সরকারি উচ্চ বিদ্যালয় থেকে  মাধ্যমিক এবং সরকারি বরহামগঞ্জ কলেজ থেকে উচ্চমাধ্যমিক সম্পন্ন করেন।
## রাজনৈতিক ও কর্মজীবন
সিরাজুল ইসলাম ভূঁইয়া ১৯৬৬ খ্রিস্টাব্দে সরকারি নাজিমুদ্দিন কলেজের ছাত্র থাকাকালীন অবস্থায় হামিদুর রহমান শিক্ষা কমিশনের বিরুদ্ধে আন্দোলন করে কারাবরণ করেন। সে সময় তিনি ফরিদপুর জেলে ছিলেন। এছাড়াও ১৯৬৬ খ্রিস্টাব্দে শেখ মুজিবুর রহমানের ছয় দফা আন্দোলনের অগ্রণী ভূমিকা পালন করেন। ১৯৬৯ খ্রিস্টাব্দে গণঅভ্যুত্থানে তিনি অত্যন্ত গুরুত্বপূর্ণ ভূমিকা পালন করেন। ১৯৭১ খ্রিস্টাব্দে বাংলাদেশের মুক্তিযুদ্ধে সক্রিয় অংশগ্রহণ করেন। তিনি ভারত থেকে অস্ত্র প্রশিক্ষণ গ্রহণ করে খোয়াজপুর মুক্তিযুদ্ধ ক্যাম্পে যুদ্ধকালীন কমান্ডার হিসেবে সফলতার সাথে দায়িত্ব পালন করেন।

বাচ্চু ভূঁইয়া ১৯৮৪ খ্রিস্টাব্দে মাদারীপুর সদর উপজেলা চেয়ারম্যান প্রার্থী হিসেবে নির্বাচনে অংশগ্রহণ করেন। তিনি ১৯৮৮ খ্রিস্টাব্দে চতুর্থ জাতীয় সংসদ নির্বাচনে মাদারীপুর-২ আসনে জাতীয় পার্টির প্রার্থী হয়ে সংসদ সদস্য নির্বাচিত হন। ১৯৮৮ খ্রিস্টাব্দে মাদারীপুর জেলা বোর্ড গঠিত হলে তিনি প্রথম চেয়ারম্যান ও ১৯৮৯ খ্রিস্টাব্দে মাদারীপুর জেলা পরিষদের গভর্নর (উপমন্ত্রীর পদমর্যাদা) মনোনীত হন। ১৯৯০ খ্রিস্টাব্দে মাদারীপুর জেলা বাস মালিক সমিতির সভাপতি নির্বাচিত হওয়ার পর একাধিকবার সভাপতি নির্বাচিত হন। তিনি আমৃত্যু পর্যন্ত মাদারীপুর বণিক সমিতির সভাপতি ছিলেন। ২০০১ খ্রিস্টাব্দে সিরাজুল ইসলাম ভূঁইয়া বাংলাদেশ জাতীয়তাবাদী দল বিএনপি তে যোগদান করেন এবং  অষ্টৈ জাতীয় সংসদ নির্বাচনে ধানের শীষ প্রতীক নিয়ে মাদারীপুর-২ আসনে সংসদ সদস্য পদে প্রতিদ্বন্দ্বিতা করেন। এছাড়াও তিনি মাদারীপুর জেলা বিএনপির উপদেষ্টা হিসেবে দায়িত্ব পালক করেন।
## মৃত্যু
সিরাজুল ইসলাম ভূঁইয়া ১৫ ফেব্রুয়ারি ২০১৬ খ্রিস্টাব্দে মাদারীপুরের নিজ বাস ভবনে মৃত্যুবরণ করেন।

## আরও দেখুন

* চতুর্থ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* চতুর্থ জাতীয় সংসদ সদস্যদের তালিকা (১৯৮৮) -*[[জাতীয় সংসদ]]*

বিষয়শ্রেণী:১৯৪৬-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
রাম লক্ষ্মণ মাহাতো

**রাম লক্ষ্মণ মাহাতো** ( – ৩১ জানুয়ারি ২০২০) ভারতের বিহারের একজন রাজনীতিবিদ ছিলেন যিনি জনতা দল (সংযুক্ত) এর রাজনীতির সাথে যুক্ত ছিলেন। তিনি বিহার বিধানসভার একজন বিধায়ক ছিলেন। এছাড়া, বিহার সরকারের একজন মন্ত্রী হিসেবেও দায়িত্ব পালন করেছেন তিনি।

## জীবনী
রাম লক্ষ্মণ মাহাতো ১৯৯৫ সালে জনতা দলের প্রার্থী হিসেবে দলসিংসরাই বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি বিহার সরকারের খাদ্য ও সরবরাহ মন্ত্রী হিসেবে নিযুক্ত হয়েছিলেন।

রাম লক্ষ্মণ মাহাতো ২০০৫ সালের অক্টোবরে দলসিংসরাই থেকে রাষ্ট্রীয় জনতা দলের প্রার্থী হিসেবে বিহার বিধানসভার বিধায়ক হিসেবে নির্বাচিত হয়েছিলেন। ২০১০ সালে তিনি জনতা দল (সংযুক্ত) এ যোগদান করেছিলেন।

রাম লক্ষ্মণ মাহাতো ২০২০ সালের ৩১ জানুয়ারি ৭৪ বছর বয়সে প্রয়াত হন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০২০-এ মৃত্যু
বিষয়শ্রেণী:জনতা দল (সংযুক্ত) এর রাজনীতিবিদ
বিষয়শ্রেণী:জনতা দলের রাজনীতিবিদ
বিষয়শ্রেণী:রাষ্ট্রীয় জনতা দলের রাজনীতিবিদ
বিষয়শ্রেণী:সমস্তিপুর জেলার ব্যক্তি
বিষয়শ্রেণী:বিহার বিধানসভার সদস্য ১৯৯৫-২০০০
বিষয়শ্রেণী:বিহার বিধানসভার সদস্য ২০০৫-২০১০
বিষয়শ্রেণী:বিহারের রাজ্য মন্ত্রিপরিষদের মন্ত্রী
বিষয়শ্রেণী:১৯৪৭-এ জন্ম
কাজী মাহবুব আহমেদ মিলন

**কাজী মাহবুব আহমেদ মিলন** বাংলাদেশের মাদারীপুর জেলার রাজনীতিবিদ যিনি তৎকালীন ফরিদপুর-১২ ও মাদারীপুর-২ আসনের সাবেক সাংসদ।

## জন্ম ও প্রাথমিক জীবন
কাজী মাহবুব আহমেদ মিলন মাদারীপুর জেলায় জন্মগ্রহণ করেন।

## রাজনৈতিক ও কর্মজীবন
কাজী মাহবুব আহমেদ মিলন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১২ আসন থেকে সংসদ সদস্য নির্বাচিত হন। তিনি বাংলাদেশ জাতীয়তাবাদী দল থেকে মাদারীপুর-২ আসনে ১৫ ফেব্রুয়ারি ১৯৯৬ সালের জাতীয় সংসদের নির্বাচিত সংসদ সদস্য। ১২ জুন ১৯৯৬ সালের জাতীয় নির্বাচনে তিনি বিএনপি থেকে প্রার্থী হয়ে পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
হেলেন জেরিন খান

**হেলেন জেরিন খান** বাংলাদেশ জাতীয়তাবাদী দল রাজনীতিবিদ ও সংরক্ষিত নারী আসন-৩০ থেকে ২০০৪ সালে নির্বাচিত সংসদ সদস্য ছিলেন।

## জন্ম ও প্রাথমিক জীবন
হেলেন জেরিন খান মাদারীপুরের বাগদী গ্রামে জন্মগ্রহণ করেন। তার পিতা আবদুল লতিফ খান মাদারীপুর জেলা বিএনপির সহসভাপতি ছিলেন। তিনি ইডেন কলেজ থেকে ১৯৯৩ সালে ইসলামের ইতিহাসে বিএ পাস করে এশিয়ান ইউনিভার্সিটি অব বাংলাদেশ থেকে ২০১০ সালে রাষ্ট্রবিজ্ঞানে এমএ ও ২০১২ সালে এলএলবি ডিগ্রী অর্জন করেন। তিনি ২০০০ সালে জাপান প্রবাসী মো. কাওসারকে বিবাহ করেন।

## রাজনৈতিক ও কর্মজীবন
হেলেন জেরিন খান জাতীয়তাবাদী মহিলা দলের সিনিয়র যুগ্ম সাধারণ সম্পাদক ও বিএনপির সহশিক্ষাবিষয়ক সম্পাদক। তিনি ১৯৯১ সালে ইডেন কলেজ ছাত্রী সংসদ নির্বাচনে জাতীয়তাবাদী ছাত্রদল মনোনীত প্রার্থী হিসেবে ভিপি নির্বাচিত হয়েছিলেন। কেন্দ্রীয় ছাত্রদলের সহসাধারণ সম্পাদক ও সহসভাপতি হিসেবে দায়িত্ব পালন করেন।

তিনি সংরক্ষিত নারী আসন-৩০ থেকে ২০০৪ সালে নির্বাচিত সংসদ সদস্য ছিলেন।

তিনি ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে মাদারীপুর-২ (রাজৈর-সদর) আসন থেকে নির্বাচনে অংশগ্রহণ করে পরাজিত হন। ২০০৮ সালের নবম জাতীয় সংসদ নির্বাচনে তিনি মাদারীপুর-২ (রাজৈর-সদর) আসনে বিএনপির প্রার্থী ছিলেন। তিনি ঢাকা-১৩ (মোহাম্মদপুর-আদাবর-শেরেবাংলানগর) আসনে ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী ছিলেন।

তিনি জাপানের জিয়া পরিষদ ও জাপান বিএনপির প্রতিষ্ঠাতা সভাপতি।

## আরও দেখুন

* অষ্টম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* অষ্টম জাতীয় সংসদ সদস্যদের তালিকা (২০০১) -*[[জাতীয় সংসদ]]*

বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
কামারপাড়া রেলওয়ে স্টেশন

**কামারপাড়া রেলওয়ে স্টেশন**  বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
## অবস্থান
কামারপাড়া রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।

## ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে   ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় কামারপাড়া রেলওয়ে স্টেশন তৈরি করা হয়।

## পরিষেবা
কামারপাড়া রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
*লালমনি এক্সপ্রেস
*রংপুর এক্সপ্রেস
*করতোয়া এক্সপ্রেস
*দোলনচাঁপা এক্সপ্রেস
*উত্তরবঙ্গ মেইল
*বগুড়া এক্সপ্রেস
*পদ্মরাগ মেইল
*রাম সাগর এক্সপ্রেস ও
*লোকাল ট্রেন।

## তথ্যসূত্র

বিষয়শ্রেণী:গাইবান্ধা জেলার রেলওয়ে স্টেশন
ক্লিমেন্ট জনসন

**ক্লিমেন্ট লেকি জনসন** (; জন্ম: ৩১ মার্চ, ১৮৭১ - মৃত্যু: ৩১ মে, ১৯০৮) কাউন্টি কিলডেয়ার এলাকায় জন্মগ্রহণকারী আইরিশ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন ক্লিমেন্ট জনসন।

## প্রথম-শ্রেণীর ক্রিকেট
কাউন্টি কিলডেয়ারের কারবারি এলাকায় ক্লিমেন্ট জনসনের জন্ম। ডাবলিনের ট্রিনিটি কলেজে অধ্যয়ন করেছিলেন। ১৮৮৯ থেকে ১৮৯৩ সময়কালে ডাবলিন বিশ্ববিদ্যালয় ক্রিকেট ক্লাবের পক্ষে খেলেছেন। ১৮৯০ থেকে ১৮৯৩ সালের মধ্যে আয়ারল্যান্ডের পক্ষে গুরুত্বহীন খেলাগুলোয় অংশ নিয়েছিলেন তিনি।

একসময় তিনি আয়ারল্যান্ডের অন্যতম সেরা ক্রিকেটারের মর্যাদা লাভ করেছিলেন। ডানহাতি ফাস্ট বোলার ছিলেন ও চমৎকার ব্যাটিং করতেন তিনি। ১৮৯২ সালে ডাবলিনে কেমব্রিজ বিশ্ববিদ্যালয়ের বিপক্ষে ৪৯ ও ৫৬ রান তুলেছিলেন। এ পর্যায়ে এ পর্যায়ে তিনি ই. সি. স্ট্রিটফিল্ড, এফ. এস. জ্যাকসন, সি. এম. ওয়েলস ও এইচ. আর. ব্রোমলি-ডেভেনপোর্টের বোলিং আক্রমণ মোকাবেলা করেছিলেন।

১৮৯২ সালে আয়ারল্যান্ড জেন্টলম্যান দলের সদস্যরূপে উত্তর আমেরিকা গমন করেন। ১৮৯৩-৯৪ মৌসুম থেকে ১৮৯৮-৯৯ মৌসুম পর্যন্ত ক্লিমেন্ট জনসনের প্রথম-শ্রেণীর খেলোয়াড়ী জীবন চলমান ছিল। ১৮৯৩ সালে ভগ্নস্বাস্থ্যের কারণে আয়ারল্যান্ড ছেড়ে ট্রান্সভালে চলে যান। সেখানে তিনি প্রথম-শ্রেণীর ক্রিকেট খেলায় অংশ নেন। ১৮৯৩-৯৪ মৌসুমে ট্রান্সভালের পক্ষে কারি কাপের দুই খেলায় অংশ নেন।

## আন্তর্জাতিক ক্রিকেট
দক্ষিণ আফ্রিকান ঘরোয়া ক্রিকেটে অংশগ্রহণের অল্প কিছুদিন পর ১৮৯৪ সালে দক্ষিণ আফ্রিকা দলের সদস্যরূপে ইংল্যান্ড গমন করেন। ঐ সফরে ২৪টি খেলায় অংশ নেন। তবে, কোনটিই প্রথম-শ্রেণীর ক্রিকেট খেলা হিসেবে পরিগণিত হয়নি। ১৪.৩২ গড়ে ৫০৮ রান ও ১৭.২৭ গড়ে ৫০ উইকেট লাভ করেন তিনি। লিভারপুল ও জেলা দলের বিপক্ষে সর্বোচ্চ ১১২ রান তুলেন। আয়ারল্যান্ড জেন্টলম্যান দলের বিপক্ষে করেন ৭৯ রান।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লিমেন্ট জনসন। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

মার্চ, ১৮৯৬ সালে সফরকারী লর্ড হকের নেতৃত্বাধীন ইংরেজ দলের বিপক্ষে একমাত্র টেস্টটিতে অংশ নিয়েছিলেন। জোহেন্সবার্গের ওল্ড ওয়ান্ডেরার্স মাঠে অনুষ্ঠিত টেস্টের প্রথম ইনিংসে ০/৫৭ বোলিং পরিসংখ্যান গড়েন। ব্যাট হাতে নিয়ে ৩ ও ৭ রান করলে স্বাগতিক দল ফলো-অনের কবলে পড়ে ইনিংস ব্যবধানে পরাভূত হয়েছিল।

৩১ মে, ১৯০৮ তারিখে মাত্র ৩৭ বছর বয়সে ট্রান্সভালের রুডপুর্ট এলাকায় ক্লিমেন্ট জনসনের দেহাবসান ঘটে।

## তথ্যসূত্র

## আরও দেখুন
* যোসেফ উইলোবি
* বার্নার্ড ট্যানক্রেড
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৭১-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:আইরিশ ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
বিষয়শ্রেণী:ব্রিটিশ অভিবাসী
আব্দুর রউফ মিয়া (ফরিদপুরের রাজনীতিবিদ)

**আব্দুর রউফ মিয়া** যিনি **রউফ মাস্টার** নামেও পরিচিত। বাংলাদেশ আওয়ামী লীগের একজন রাজনীতিবিদ, মুক্তিযোদ্ধা ও ফরিদপুর-১ (বোয়ালমারী, আলফাডাঙ্গা, মধুখালী) আসনের সাবেক সাংসদ। তিনি ১৯৯১ সালের পঞ্চম জাতীয় সংসদের নির্বাচিত সংসদ সদস্য।

## প্রাথমিক জীবন
আব্দুর রউফ মিয়া ফরিদপুরের বোয়ালমারী উপজেলায় জন্মগ্রহণ করেন।

## রাজনৈতিক জীবন
আব্দুর রউফ মিয়া ১৯৭১ সালে বোয়ালমারী থানা প্রশাসক ছিলেন। তিনি একজন মুক্তিযোদ্ধা। তিনি ফরিদপুর-১ (বোয়ালমারী, আলফাডাঙ্গা, মধুখালী) আসন থেকে বাংলাদেশ আওয়ামী লীগের প্রার্থী হিসেবে ১৯৯১ সালের পঞ্চম জাতীয় সংসদের নির্বাচিত সংসদ সদস্য।

## তথ্যসূত্র

বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:বোয়ালমারী উপজেলার ব্যক্তি
জয়সিংহরাও ঘোরপদে

**জয়সিংহরাও মানসিংহরাও ঘোরপদে** (; ; জন্ম: ২ অক্টোবর, ১৯৩০ - মৃত্যু: ২৯ মার্চ, ১৯৭৮) তৎকালীন ব্রিটিশ ভারতের মহারাষ্ট্রের পঞ্চগণি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৯ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বরোদা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন **জয়সিংহরাও ঘোরপদে**।

## প্রথম-শ্রেণীর ক্রিকেট
১৯৪৮-৪৯ মৌসুম থেকে ১৯৬৫-৬৬ মৌসুম পর্যন্ত জয়সিংহরাও ঘোরপদের প্রথম-শ্রেণীর খেলোয়াড়ী জীবন চলমান ছিল। খাঁটিমানের ভদ্রলোক ছিলেন জয়সিংহরাও ঘোরপদে। আক্রমণধর্মী ডানহাতি ব্যাটসম্যান ছিলেন ও লেগ ব্রেক বোলার হিসেবে চশমা পরিধান করে বোলিং করতে নামতেন।

ষাটের দশকের মাঝামাঝি সময়ে বরোদরার পক্ষে খেলতে থাকেন। ১৯৫৭-৫৮ মৌসুমে রাজস্থানের পক্ষে ব্যক্তিগত সর্বোচ্চ ১২৩ রান করেন। ১৯৫২-৫৩ মৌসুমে পাকিস্তানের বিপক্ষে ইন্ডিয়ান ইউনিভার্সিটিজের সদস্যরূপে ব্যক্তিগত সেরা বোলিং পরিসংখ্যান ৬/১৯ গড়েন। সমগ্র প্রথম-শ্রেণীর খেলোয়াড়ী জীবনে দুই সেঞ্চুরি সহযোগে ২৫.৫৪ গড়ে ২৬৩১ রান তুলেন। বল হাতে নিয়ে ৩০.৯১ গড়ে ১১৪ উইকেট পান।

## আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন জয়সিংহরাও ঘোরপদে। ১৯ ফেব্রুয়ারি, ১৯৫৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২০ আগস্ট, ১৯৫৯ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯৫৩ সালে ভারত দল ওয়েস্ট ইন্ডিজ গমন করে। এ সফরে পরিবর্তিত খেলোয়াড় হিসেবে তাকে প্রেরণ করা হয়। নয় নম্বরে নেমে মূল্যবান ৩৫ রান তুলেছিলেন। চূড়ান্ত টেস্টে তিনি সময় উপযোগী ২৪ রান করেন ও দলকে সমূহ পরাজয়ের কবল থেকে রক্ষা করেন। তবে, অল-রাউন্ডার হিসেবে প্রয়োজনীয় যোগ্যতা থাকা সত্ত্বেও পঞ্চাশের দশকে কখনো নিজেকে টেস্ট উপযোগী হিসেবে মেলে ধরতে ব্যর্থ হন।

১৯৫৫-৫৬ মৌসুমে নিউজিল্যান্ড দল ভারতে গমন করে। কলকাতায় দলের ১৩২ রানের মধ্যে ৩৯ রান তুলে শীর্ষ রান সংগ্রাহকে পরিণত হন। ১৯৫৬-৫৭ মৌসুমে বোম্বেতে অস্ট্রেলিয়ার বিপক্ষে খেলেন। এর দুই বছর পর কলকাতায় ওয়েস্ট ইন্ডিজের মুখোমুখি হন। ১৯৫৯ সালে ইংল্যান্ড গমনের সুযোগ পেয়েছিলেন। প্রথম-শ্রেণীর খেলাগুলোয় ২৩.৮০ গড়ে ৮৩৩ রান তুলেন। অংশগ্রহণকৃত তিন টেস্টে ১০০ রান করেন। লর্ডসে সিরিজের দ্বিতীয় টেস্টে দলের ১৬৮ রানের মধ্যে ৪১ রান তুলে শীর্ষ রান সংগ্রাহক হন। এটিই তার টেস্টের সর্বোচ্চ সংগ্রহ ছিল।

## ব্যক্তিগত জীবন
খেলোয়াড়ী জীবন শেষে ভারতের জাতীয় দল নির্বাচকের ভূমিকায় অবতীর্ণ হয়েছিলেন। ২৯ মার্চ, ১৯৭৮ তারিখে ৪৮ বছর বয়সে গুজরাতের বরোদরা এলাকায় হৃদযন্ত্রক্রীয়ায় আক্রান্ত হয়ে আকস্মিকভাবে জয়সিংহরাও ঘোরপদের দেহাবসান ঘটে। তার ভাইপো বরোদরার মহারাজা ছিলেন।

## তথ্যসূত্র

## আরও দেখুন
* যাদবিন্দ্র সিং
* চন্দ্রশেখর গদকড়ি
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৩০-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:ইন্ডিয়ান ইউনিভার্সিটিজের ক্রিকেটার
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:বরোদার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মহারাষ্ট্র থেকে আগত ক্রিকেটার
বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ
বন্ধু তিন দিন তোর বাড়ি গেলাম দেখা পাইলাম না

**বন্ধু তিন দিন তোর বাড়ি গেলাম দেখা পাইলাম না** বাংলা ভাষায় রচিত একটি চলচ্চিত্র সঙ্গীত। এটি ১৯৮০ সালে মুক্তিপ্রাপ্ত বাংলাদেশী চলচ্চিত্র 'কসাই'-এর জনপ্রিয় গান। গীতিকার গাজী মাজহারুল আনোয়ারের লেখা, আলাউদ্দিন আলীর সুর ও সঙ্গীতায়োজনে এই গানে কণ্ঠ দেন কিংবদন্তি সঙ্গীত শিল্পী রুনা লায়লা। চলচ্চিত্রে এই গানের চিত্রায়নে ঠোঁট মিলিয়েছেন প্রখ্যাত অভিনয় শিল্পী রোজিনা ও আলমগীর। গানটি রুনা লায়লার সঙ্গীত জীবনে গাওয়া অন্যতম জনপ্রিয় গান। এই গানসহ 'কসাই' চলচ্চিত্রের সকল গানের সুরকার হিসেবে আলাউদ্দীন আলী ১৯৮০ সালে শ্রেষ্ঠ 'সঙ্গীত পরিচালক' শাখায় জাতীয় চলচ্চিত্র পুরস্কার অর্জন করেন।

## নির্মাণ নেপথ্য
১৯৮০-এর দশকের শুরুতে গীতিকার গাজী মাজহারুল আনোয়ারের ব্যক্তিগত বাসভবনে সঙ্গীতাঙ্গনের কলাকুশলীরা নিয়মিত সঙ্গীত বিষয়ক আড্ডা দিতেন। এসব আড্ডায় নতুন গান নিয়ে আলোচনা, তাৎক্ষনিক গীতি লিখন ও সুর সংযোজনের মত সৃজনক্ষম কাজ নিয়মিত ঘটতো।  সুরকার আলাউদ্দিন আলীর উপস্থিতিতে এমনই এক আড্ডায় গাজী মাজহারুল আনোয়ার 'বন্ধু তিন দিন তোর বাড়ি গেলাম' গানটির গীতি লিখেন। গীতি লিখার পাশাপাশী সুরকার আলাউদ্দিন আলী তাৎক্ষনিক এই গানের সুর করেন।

## কণ্ঠে ধারণ
চলচ্চিত্রে ব্যবহারের পূর্বে প্রাথমিকভাবে গানটি সাবিনা ইয়াসমিনের কণ্ঠে ধারণ করা হয়। আলাউদ্দিন আলী ও গাজী মাজহারুল আনোয়ার গানটি কসাই চলচ্চিত্রে অন্তর্ভুক্ত করেন। এই সময় নতুন করে রুনা লায়লার কণ্ঠে ধারণ ও চলচ্চিত্রে সংযোজন করা হয়।

## জনপ্রিয়তা ও পুনঃউৎপাদন
কসাই চলচ্চিত্র মুক্তির পরপরই গানটি তুমুল জনপ্রিয়তা পায়। ১৯৮০ সালে মস্কো আন্তর্জাতিক চলচ্চিত্র উৎসবে এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে 'কসাই' চলচ্চিত্রটি প্রদর্শিত হয় ফলে গানটি আন্তর্জাতিক পরিমন্ডলে প্রচারণা পায়। রুনা লায়লা অনেক সঙ্গীতানুষ্ঠানে গানটি পরিবেশন করেন। ১৯৮৪ সালে ব্রিটিশ ব্রডকাস্টিং কর্পোরেশন তাদের বিবিসি এশিয়ান নেটওয়ার্কের 'এশিয়ান ম্যাগাজিন' অনুষ্ঠানে গানটি রুনা লায়লার কণ্ঠে প্রচার করে। জনপ্রিয়তার কারণে গানটি পশ্চিমবঙ্গেও অনেক শিল্পী গেয়েছেন। গানটি বিভিন্ন রিয়েলিটি শোতে নিয়মিত উপস্থাপন করা হয়। সাম্প্রতিক কালে সুরকার আলাউদ্দিন আলী'র কন্যা আলিফ আলাউদ্দিন গানটি নতুন করে রেকর্ড করেছেন।

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:বাংলাদেশী সঙ্গীত
বিষয়শ্রেণী:আলাউদ্দিন আলী সুরারোপিত চলচ্চিত্র
আজাদ আজারবাইজান টিভি

**আজাদ আজারবাইজান টিভি** (**এটিভি**) হলো আজারবাইজানের একটি বেসরকারি টেলিভিশন স্টেশন। এর সম্প্রচার শুরু হয় ২৫ ডিসেম্বর ২০০০ সাল থেকে। এটিভি চলচ্চিত্র এবং সংগীত ভিডিওগুলির মাধ্যমে সম্প্রচার শুরু করে, তবে পরে সংবাদ এবং অন্যান্য অনুষ্ঠান যুক্ত করা হয়েছে। গত বছরগুলিতে এটিভি আজারবাইজানের সর্বাধিক জনপ্রিয় এবং সর্বাধিক দেখা চ্যানেল বলে দাবি করা হয়েছে।
## তথ্যসূত্র

বিষয়শ্রেণী:আজারবাইজানের টেলিভিশন চ্যানেল
বিষয়শ্রেণী:২০০০-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:১৯৯৮-এ আজারবাইজানে প্রতিষ্ঠিত
বহেরাতলা দক্ষিণ ইউনিয়ন

**বহেরাতলা দক্ষিণ ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৪টি গ্রাম নিয়ে গঠিত। বহেরাতলা দক্ষিণ ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

## ভৌগোলিক উপাত্ত
বহেরাতলা দক্ষিণ ইউনিয়নের মোট আয়তন ২,৩০৮ একর বা ৯.৩৪ বর্গ কিলোমিটার। গ্রামের সংখ্যা ২৪টি। ঘরবাড়ির সংখ্যা ১,৮৬৪টি।

এ ইউনিয়নে হাট-বাজার রয়েছে ২টি। মসজিদের সংখ্যা ২১টি এবং মন্দিরের সংখ্যা ২টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বহেরাতলা দক্ষিণ ইউনিয়নের ১,৮৬৪টি পরিবারে মোট জনসংখ্যা ৮,৯৯৫ জন এবং প্রতি বর্গ কিলোমিটারে ৯৬৩ জন লোক বাস করে। এদের মধ্যে ৪,২৮১ জন পুরুষ ও ৪,৭১৪ জন মহিলা এবং লিঙ্গ অনুপাত ৯১। মুসলিম ধর্মালম্বী ৮,৭৭৩ জন ও হিন্দু ধর্মালম্বী ২২২ জন।

## শিক্ষা
২০১১ সালের হিসেব অনুযায়ী বহেরাতলা দক্ষিণ ইউনিয়নের সাক্ষরতার হার ৩৭.৮% (পুরুষ ৩৭.৭%, মহিলা ৩৮.০%)। এ ইউনিয়নে ১ট কলেজ, ৩টি মাদ্রাসা, ২টি মাধ্যমিক বিদ্যালয়, ৪টি সরকারি প্রাথমিক রয়েছে এবং ৪টি বেসরকারি প্রাথমিক রয়েছে।

## তথ্যসূত্র

বিষয়শ্রেণী:শিবচর উপজেলার ইউনিয়ন
রাস্কি সেতু

**রাস্কি সেতু** () হল একটি ক্যাবল স্টেইড সেতু যা রাশিয়ার প্রিমোস্কি ক্রেইয়ের ভ্লাডিভস্টক এ অবস্থিত। সেতুটি রাস্কি দ্বীপ ও মুরাভইয়োভ-আমুরস্কি উপদ্বীপকে সংযুক্ত করে।এটি হল পৃথিবীর দীর্ঘতম তার সংযুক্ত সেতু যার মধ্য স্প্যান এর দৈর্ঘ্য  ।সেতুটির নির্মাণকাজ সম্পূর্ণ হয় ২০১২ সালের জুলাইয়ে এবং সেই বছরের ৩ সেপ্টেম্বরে তৎকালীন প্রধানমন্ত্রী দিমিত্রি মেদভেদেভ এর দ্বারা উদ্বোধনের মাধ্যমে সেতুটি খুলে দেওয়া হয়।

## বর্ণনা
সেতুটি হলো বিশ্বের দীর্ঘতম তার সংযুক্ত সেতু যার প্রধান স্প্যানের দৈর্ঘ্য । এছাড়া সেতুটির ৪র্থ উচ্চতম পিলার আছে ইয়াবুজ সুলতান সেতুর পর।
সেতুটির নকশা নির্ধারিত হয়েছিল দুইটি প্রাথমিক বিষয়ের উপর ভিত্তি করেঃ

সেতু পার করার অবস্থানে উপকূল থেকে উপকূলের মধ্যকার সবচেয়ে সংক্ষিপ্ত দূরত্ব (১৪৬০ মিটার/৪৮০০ফুট)।জলযান চলাচলের উপযোগী গভীরতা ৫০ মিটার(১৬০ফুট) পর্যন্ত।

সেতু পার করার অবস্থানে নানারকম তীব্র জলবায়ুগত অবস্থা বিদ্যমান। যেমন- এখানে তাপমাত্রা  -৩১°C থেকে ৩৭°C (-২৪°F থেকে ৯৯°F) পর্যন্ত পরিবর্তিত হয়; ঝড়ে ৩৬ মি/সে (ঘণ্টায় ১৩০ কিমি বা ৮১ মাইল) গতিসম্পন্ন বায়ু প্রবাহ হয় ও ৬মিটার (২০ ফূট) পর্যন্ত ঢেউ হয়।এছাড়া এখানে শীতকালে ৭০ সেমি (২৮ ইঞ্চি)  পর্যন্ত পুরু বরফ সৃষ্টি হয়।

**পিলার নির্মাণ**

চিত্র:Russki Island Bridge.jpg
চিত্র:Строительство моста на остров Русский 2.jpg
চিত্র:Строительство моста на остров Русский.jpg
চিত্র:Опоры моста на остров Русский.jpg


## সেতুর বিবরণী

*স্প্যানসমূহের দৈর্ঘ্য : ৬০+৭২+৩x৮৪+১১০৪+৩x৮৪+৭২+৬০ মিটার 
*সেতুর মোট দৈর্ঘ্য : 
*মধ্য স্প্যানের দৈর্ঘ্য : 
*সেতুর প্রসশস্ততা: 
*রাস্তার প্রশস্ততা : 
*লেনের সংখ্যা: ৪ (প্রতি দিকে দুটি করে)
*ডেকের উচ্চতা: 
*বড় পিলারের সংখ্যা: ২
*বড় পিলারগুলোর উচ্চতা: 
*ক্যাবল বা তারে সংখ্যা: ১৬৮
*দীর্ঘতম তারারে দৈর্ঘ্য :  
*ক্ষুদ্রতম তারের দৈর্ঘ্য : 

File:comparison_of_notable_bridges.svg|thumbnail |নানারকম সেতুর সাথে তুলনা।


বিষয়শ্রেণী:ভ্লাদিভোস্তকের সেতু
বিষয়শ্রেণী:রাশিয়ার সড়ক সেতু
বিষয়শ্রেণী:রাশিয়ার প্রশান্ত মহাসাগরীয় উপকূল
ভান্ডারীকান্দি ইউনিয়ন

**ভান্ডারীকান্দি ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৯টি গ্রাম নিয়ে গঠিত।

## ভৌগোলিক উপাত্ত
ভান্ডারীকান্দি ইউনিয়নের মোট আয়তন ৩,৩৫৭ একর বা ১৩.৬ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ২,৩৭৬টি।

এ ইউনিয়নে হাট-বাজার রয়েছে ৪টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী ভান্ডারীকান্দি ইউনিয়নের ২,৩৭৬টি পরিবারে মোট জনসংখ্যা ১০,১৭৮ জন এবং প্রতি বর্গ কিলোমিটারে ৭৪৯ জন লোক বাস করে। এদের মধ্যে ৪,৭৭১ জন পুরুষ ও ৫,৪০৭ জন মহিলা এবং লিঙ্গ অনুপাত ৮৮। মুসলিম ধর্মালম্বী ৯,৭০৬ জন ও হিন্দু ধর্মালম্বী ৪৭২ জন।

## শিক্ষা
২০১১ সালের হিসেব অনুযায়ী ভান্ডারীকান্দি ইউনিয়নের সাক্ষরতার হার ৪২.৭% (পুরুষ ৪৪.০%, মহিলা ৪১.৫%)।

## তথ্যসূত্র

বিষয়শ্রেণী:শিবচর উপজেলার ইউনিয়ন
চরজানাজাত ইউনিয়ন

**চরজানাজাত ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৮টি গ্রাম নিয়ে গঠিত। চরজানাজাত ইউনিয়নের উপর দিয়ে পদ্মা নদী প্রবাহিত হয়েছে।

## ভৌগোলিক উপাত্ত
চরজানাজাত ইউনিয়নের মোট আয়তন ৭,৮৯২ একর বা ৩১.৯৪ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৩,৫৫৭টি।

এ ইউনিয়নে হাট-বাজার রয়েছে ৩টি। মসজিদের সংখ্যা ২২টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী চরজানাজাত ইউনিয়নের ৩,৫৫৭টি পরিবারে মোট জনসংখ্যা ১৭,২৩৪ জন এবং প্রতি বর্গ কিলোমিটারে ৫৪০ জন লোক বাস করে। এদের মধ্যে  ৮,৭০৬ জন পুরুষ ও ৮,৫২৮ জন মহিলা এবং লিঙ্গ অনুপাত ১০২। মুসলিম ধর্মালম্বী ১৭,২২৬ জন ও হিন্দু ধর্মালম্বী ৮ জন।

## শিক্ষা
২০১১ সালের হিসেব অনুযায়ী চরজানাজাত ইউনিয়নের সাক্ষরতার হার ৩৩.৬% (পুরুষ ৩৪.৯%, মহিলা ৩২.৩%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৮টি সরকারি প্রাথমিক রয়েছে।

## তথ্যসূত্র

বিষয়শ্রেণী:শিবচর উপজেলার ইউনিয়ন
খন্দকার নাসিরুল ইসলাম

**খন্দকার নাসিরুল ইসলাম** বাংলাদেশ জাতীয়তাবাদী দলের একজন রাজনীতিবিদ ও ফরিদপুর-১ (মধুখালী,বোয়ালমারী,আলফাডাঙা) আসনের সাবেক সাংসদ। তিনি ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত স্বতন্ত্র সংসদ সদস্য।

## জন্ম ও প্রাথমিক জীবন
খন্দকার নাসিরুল ইসলাম ফরিদপুর জেলার বোয়ালমারী উপজেলার সাতৈর ইউনিয়নে জন্মগ্রহণ করেন।

## রাজনৈতিক ও কর্মজীবন
খন্দকার নাসিরুল ইসলাম ফরিদপুর জেলা বিএনপির সাবেক সহসভাপতি। তিনি স্বতন্ত্র প্রার্থী হিসেবে ফরিদপুর-১ (মধুখালী,বোয়ালমারী,আলফাডাঙা) আসন থেকে ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদের নির্বাচিত সংসদ সদস্য। ১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে প্রার্থী হয়ে পরাজিত হন।

## আরও দেখুন

* ষষ্ঠ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) -*[[জাতীয় সংসদ]]*

বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বোয়ালমারী উপজেলার ব্যক্তি
শিরুয়াইল ইউনিয়ন

**শিরুয়াইল ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৩৫টি গ্রাম নিয়ে গঠিত।

## ভৌগোলিক উপাত্ত
শিরুয়াইল ইউনিয়নের মোট আয়তন ৩,৮৯৮ একর বা ১৫.৭৮ বর্গ কিলোমিটার। গ্রামের সংখ্যা ৩৫টি। ঘরবাড়ির সংখ্যা ৩,৬৬২টি। এ ইউনিয়নে হাট রয়েছে ১টি উৎরাইল হাট বাংলাদেশের মধ্যে অন্যতম বৃহত্তম হাট এটি ।এবং এই ইউনিয়ন এ ৯ টি ওয়াড রয়েছে

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী শিরুয়াইল ইউনিয়নের ৩,৬৬২টি পরিবারে মোট জনসংখ্যা ১৫,৯৩৬ জন এবং প্রতি বর্গ কিলোমিটারে ১,০১০ জন লোক বাস করে। এদের মধ্যে ৭,৬৪৪ জন পুরুষ ও ৮,২৯২ জন মহিলা এবং লিঙ্গ অনুপাত ৯২। মুসলিম ধর্মালম্বী ১৫,৪৫৫ জন ও হিন্দু ধর্মালম্বী ৪৮১ জন। এছাড়াও উপজাতি মারমা জনগোষ্ঠী রয়েছে ১টি পরিবারে ৩ জন।

২০১১ সালের হিসেব অনুযায়ী শিরুয়াইল ইউনিয়নের সাক্ষরতার হার ৪১.৬% (পুরুষ ৪২.০%, মহিলা ৪১.২%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:শিবচর উপজেলার ইউনিয়ন
সুতং সেতু

**সুতং ইয়াংজি নদী সেতু** (; **সুতং সেতু** নামে পরিচিত) হচ্ছে একটি ক্যাবল স্টেইড সেতু, যা ইয়াংজি নদীর উপর দিয়ে যায় এবং নানটং ও চাংসু শহরকে যুক্ত করে।

## নকশা এবং নির্মাণ
**সুতং সেতু** হলো বিশ্বের দ্বিতীয় দীর্ঘতম তার সংযুক্ত সেতু যার প্রধান স্প্যানের দৈর্ঘ্য ।এর দুইপাশের দুটি স্প্যানের প্রত্যেকটির দৈর্ঘ্য  এবং আরও চারটি তার সংযুক্ত স্প্যান রয়েছে।সেতুটি ২০১০ সালে আমেরিকান সোসাইটি অফ সিভিল ইঞ্জিনিয়ারস থেকে **আউটস্ট্যান্ডিং সিভিল ইঞ্জিনিয়ারিং অ্যাচিভমেন্ট অ্যাওয়ার্ড** পেয়েছে।
এর দুটি পিলারের , তাই এটি বিশ্বের পঞ্চম উচ্চতম সেতু। সেতুটি মোট দৈর্ঘ্য । এর নির্মাণকাজ শুরু হয় ২০০৩ সালে এবং ২০০৭ সম্পূর্ণ যুক্ত করা হয় ২০০৭ এর জুনে।২০০৮ সালের মে মাসে শেতুটিকে যানচলাচলের জন্য খুলে দেওয়া হয় এবং আনুষ্ঠানিকভাবে খোলা হয় জুনের ৩০ তারিখে।।এর নির্মাণে ব্যয় হয় আনুমানিকভাবে ১.৭ বিলিয়ন ডলার।

## তথ্যসূত্র

বিষয়শ্রেণী:চিয়াংসুর সেতু
বিষয়শ্রেণী:চীনের সড়ক সেতু
বিষয়শ্রেণী:২০০৮-এ সম্পন্ন সেতু
বিষয়শ্রেণী:চীনের তার আলম্বিত সেতু
ভদ্রাসন ইউনিয়ন

**ভদ্রাসন ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২২টি গ্রাম নিয়ে গঠিত। ভদ্রাসন ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

## ভৌগোলিক উপাত্ত
ভদ্রাসন ইউনিয়নের মোট আয়তন ২,৩৭১ একর বা ৯.৫৮ বর্গ কিলোমিটার। গ্রামের সংখ্যা ২২টি। ঘরবাড়ির সংখ্যা ২,৪০৯টি।

এ ইউনিয়নে হাট-বাজার রয়েছে ২টি। মসজিদের সংখ্যা ২৯টি এবং মন্দিরের সংখ্যা ১২টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী ভদ্রাসন ইউনিয়নের ২,৪০৯টি পরিবারে মোট জনসংখ্যা ১০,৩৩৯ জন এবং প্রতি বর্গ কিলোমিটারে ১০৭৮ জন লোক বাস করে। এদের মধ্যে ৫,০২০ জন পুরুষ ও ৫,৩১৯ জন মহিলা এবং লিঙ্গ অনুপাত ৯৪। মুসলিম ধর্মালম্বী ৮,৯৩২ জন ও হিন্দু ধর্মালম্বী ১,৪০৭ জন। এছাড়াও ক্ষুদ্র নৃগোষ্ঠী রয়েছে ৪টি পরিবারে ১৯জন।

## শিক্ষা
২০১১ সালের হিসেব অনুযায়ী ভদ্রাসন ইউনিয়নের সাক্ষরতার হার ৪৪.৫% (পুরুষ ৪৬.৪%, মহিলা ৪২.৭%)। এ ইউনিয়নে ৩টি মাদ্রাসা, ২টি মাধ্যমিক বিদ্যালয়, ৩টি সরকারি প্রাথমিক বিদ্যালয় এবং ৩টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:শিবচর উপজেলার ইউনিয়ন
বহেরাতলা উত্তর ইউনিয়ন

**বহেরাতলা উত্তর ইউনিয়ন** বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৯টি গ্রাম নিয়ে গঠিত। বহেরাতলা উত্তর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

## ভৌগোলিক উপাত্ত
বহেরাতলা উত্তর ইউনিয়নের মোট আয়তন ৩,১০৭ একর বা ১২.৫৮ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ২,৬৯৩টি।

এ ইউনিয়নে হাট-বাজার রয়েছে ৪টি। মসজিদের সংখ্যা ৩৭টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বহেরাতলা উত্তর ইউনিয়নের ২,৬৯৩টি পরিবারে মোট জনসংখ্যা ১২,২৪৩ জন এবং প্রতি বর্গ কিলোমিটারে ৯৭৪ জন লোক বাস করে। এদের মধ্যে ৫,৮৬৩ জন পুরুষ ও ৬,৩৮০ জন মহিলা এবং লিঙ্গ অনুপাত ৯২। মুসলিম ধর্মালম্বী ১২,২২৮ জন ও হিন্দু ধর্মালম্বী ১৫ জন।

## শিক্ষা
২০১১ সালের হিসেব অনুযায়ী বহেরাতলা উত্তর ইউনিয়নের সাক্ষরতার হার ৩৯.৭% (পুরুষ ৪০.৯%, মহিলা ৩৮.৬%)। এ ইউনিয়নে ১টি কলেজ, ১টি মাদ্রাসা, ৩টি মাধ্যমিক বিদ্যালয়, ৮টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:শিবচর উপজেলার ইউনিয়ন